«Бекітемін»

Ортағаш ауылының

негізгі орта мектебінің

директоры

\_\_\_\_\_\_\_\_\_\_\_\_\_\_\_

Б.Х.Қаирбай

**Бірыңғай Республикалық «Жас Қыран», «Жас Ұлан» балалар мен жасөспірімдер**

**ұйымы қатарына 2 сынып және 5 сынып оқушыларын қабылдау салтанатты**

**жиынының сценарийі**

**Күні:** 24.10.2023ж

**Өтілетін уақыты:** 13.00

**Өтілетін орны: 2 қабат**

**«Жас қыран», «Жас ұлан» ұйымына қабылданушы сыныптар:**

**Безендірулер**: «Жас Қыран», «Жас Ұлан» баннері, көк және ақ түсті шарлар, гүлдер.

**Жиын барысы:**

**1 жүргізуші:** Қайырлы  күн, құрметті ұстаздар, оқушылар! Баршаңызды келе жатқан 25 қазан Республика күнімен  құттықтаймын, аспанымыз  ашық  еліміз  тыныш  болсын, бірлік  болсын!

Бүгінгі «Жас Қыран», «Жас Ұлан» ұйымының мерекесіне арналған жас азаматтарды еліміздің нағыз патриоттары, өзгерістерден қаймықпатын, еңбекқор, білімге құштар, өзін-өзі жетілдіруге үнемі ұмтылатын, өршіл, қайсар етіп тәрбиелеуді, дәстүріміздің ұлттық және жалпы адамзаттық құндылықтарымызды қастерлейтін рухани дүниесі кең тұлғаны қалыптастыруды көздейтін «Жас Қыран», «Жас Ұлан» балалар ұйымы қатарына мектеп оқушыларын қабылдау рәсіміне арналған салтанатты жиынымызды ашық деп жариялаймыз.

**2 жүргізуші:**! «Жас Ұлан» балалар мен жасөспірімдер ұйымының туы салтанатты жиынға енгізілсін. *(музыка ойнап тұрады, 1 ер бала мен 2 қыз бала туды алып келеді)*

**1 жүргізуші:** Түсініп терең, өмірдің мәнін,

Жалынды жастар, сендерсің сәнім

Беретін бойға күш-қуат, жігер

Шырқалсын шаттық әнұран әнім! ҚР Мемлекттік әнұраны орындалсын.

***(ҚР Мемлекеттік әнұраны шырқалады)***

**2 жүргізуші:** Бүгінгі салтанатты жиынымыздың ашылуын, Ортағаш ауылының негізгі орта мектебінің директоры Қаирбай Бақытбек Хасенұлына құттықтау сөз кезегі беріледі.

**2 жүргізуші:** Менің елім – Қазақстан Отаным!

Жырлар жазып, өзіңді әнге қосамын

Мәңгілікке қымбаттысың туған ел

Арта берсін, абыройың, атағың- дей отыра ортамызға

2021-2022, 2022-2023 оқу жылдарында ұланбасылық міндетін атқарған Сейдахан Ақмаржанды Ұланбасылық міндетін табыстауға, 2023-2024 оқу жылына Ұланбасы болып сайланған Думан Аянды Ант беруге, ортаға шақырамыз.

***Ақмаржан:*** *Құрматті: «Шұғыла» балалар ұйымының Ұланбасы, «Өзін-өзі басқару» ұйымының Мектеп Президенті! Сізге Ұланбасылық, Президенттік міндетімді тапсыра отыра, 2023-2024 оқу жылындағы бастама істеріңізге сәттілік тілеймін! Алтын ұя мектебіміз, аяулы ұстаздарымыз, оқушыларымызға үлкен құрмет көрсете аласыз деп сенемін! (лентаны тағады)*

***Аян:*** *(оң колымен ант кітабын басып тұрып) Мен ----------------- Мектеп президенті ретінде, саналы тәрбие мен сапалы білім ала отырып, мектебімнің әрбір іс-шарасына белсенді қатысуға, мектептің ішкі тәртіп, ережелерін сақтауға ант беремін! Мемлекеттік рәміздерді қастерлеуге, кішіге үлгі, үлкенге құрмет көрсетуге, мектебімнің асыл қазынасын қорғап, оны құрметтеуге ант беремін! 3рет (Тізерлеп туды сүйеді)*

*(Аға тәлімгер куәлік табыстайды. )*

***Аян:*** *«Мектеп тік тұр! 25-ші қазан Республика күніне арналған салтаннатты жиынға рапорт беруге дайындалсын. Рапоттар беріледі. 4-сыныптан бастап «Құрметті Ұланбасы 25-ші қазан Республика күніне арналған салтанатты жиынға «Білімділер» тобы дайын. Рапорт берілді. Рапорт беруші 3-сынып оқушысы............»)* ***Аян:*** *«Рапорт қабылданды»*

**1 жүргізуші:** Бүгін егемен еліміздің ұландары Республикалық «Жас Қыран», «Жас Ұлан» ұйымына қабылданып, өз елінің патриоты екендігін дәлелдемекші.

Ұйымға қабылданар әр оқушыға үлкен міндет жүктеледі. Олар туған жеріміз бен елімізді мақтаныш етуге, мемлекеттік рәміздерімізді құрметтеуге, білімге табандылықпен ұмтылуға ант береді. Жиынымыздың ең жауапты сәті, ант тапсыру рәсімін «Жас Ұлан» ұйымы қатарына қабылданушы оқушыларға береміз. Республикалық бірлестік «Жас Қыран», ұйымына қабылданар 3 сынып оқушылары Жанбек Азат, Мұратбек Әдемайды қошеметпен ортаға қарсы алайық! Төсбелгі тағу Сейдахан Ақмаржан, Думан Аянға беріледі. *(ортаға келеді ант береді, төсбелгілері тағылады)*

***(музыка әуенімен*: «Көк тудың желбірегені»)**

**1 жүргізуші:** Келесі кезекте, «Жас Ұлан» ұйымына қабылданар оқушыларға туымыз түстес көгілдір галстукті тағу рәсіміне 5 сынып оқушылары Алкен Әрсен, Мурзалин Батырхан, Өтежан Даяна, Теміртас Аяулымды ортаға шақырамыз.Төсбелгі, галстук тағу мектебіміздің құрметті ұстаздарына беріледі *(ортаға келеді ант береді, төсбелгілері, галстуктері тағылады)*

***(музыка әуенімен*: «Көк тудың желбірегені»)**

**Анттың мәтіні:**

Мен, \_\_\_\_\_\_\_\_\_\_\_\_\_\_\_\_\_\_\_\_, «Жас Ұлан» балалар ұйымының қатарына кіре отырып:

Өз Отаным – Қазақстан Республикасының патриоты болуға;

Мемлекеттік рәміздерді құрметтеуге, дәріптеуге;

Туған елім, жерім,

Отанымды мақтаныш етуге;

Ата-анамды қадірлеуге;

Үлкенге құрмет, кішіге ізет көрсетуге;

Білімге табандылықпен ұмтылуға;

Салауатты өмір салтын ұстануға;

Табиғатты аялауға;

«Жас Ұлан» Ережесін бұлжытпай сақтауға және оны өз достарымнан талап етуге ант етемін. Біздің жерлестеріміздің даңқты ерлігі өнегесі негізінде ерлікке үйренуге және отанға шексіз қызмет етуге салтанатты түрде

АНТ ЕТЕМІН, АНТ ЕТЕМІН, АНТ ЕТЕМІН,

**1 жүргізуші:** Жаса мәңгі, Тәуелсіздік ұраны

Шарықтасын қазағымның жыр әні

Отанымның туын көкке көтерер

Біз боламыз ұлы елдің Жас Ұланы

Жас Ұлан – жігерлі де жайдарлы ұйым.

Төл мерекең жыл сайын тойланды ұйым!

Жаңғырып жанданатын жылдан – жылға

Жас Ұлан – жалынды ұйым, айбарлы ұйым.

**1 жүргізуші:** Жас Ұлан ұйымының мүшесі - Отанының тәуелсіздігі мен бостандығы үшін күресуші , батырларымыздың атын құрметтеп, оның мәңгі қорғаушысы болуға дайындалады. Оқуда, еңбекте және спортта өжет те қайсар, шыншыл, адал жолдас, әрқашан да шыншылдық үшін күресуге дайын болуы керек.

**1 жүргізуші:** Білімді –көкіректе нұр деп түсін

Жігерлі, жалынды отты жыр деп түсін.

Аталған мақсат, талап, ережені,

Орындауға бәріңде міндеттісің! «Жас Ұлан» ұйымының әнұраны шырқалсын.

***(«Жас Ұлан» ұймының әнұраны шырқалады)***

**2 жүргізуші:** Бүгінгі салтанатты жиында мектеп ішілік республикалық «Жас Ұлан» ұйымының тұсауы кесілді. Мектебіміздің мүшелікке қабылдаған оқушыларын құттықтау үшін сөз кезегі мектебіміздің директоры Қаирбай Бақытбек Хасенұлына сөз беріледі.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 жүргізуші:** Құрметті, оқушылар «Жас Ұлан» ұйымына қабылдануларыңызбен құттықтаймыз! Егеменді еліміздің еңселі азаматтары болуларыңызға тілектеспіз.

**2 жүргізуші:** Мектеп, түзел, тік тұр! ҚР Мемлекеттік туы және «Жас Ұлан» ұйымының туы шығарылсын! ***(Ту шығарылады)***

**2 жүргізуші:** Республикалық бірыңғай «Жас Ұлан» балалар ұйымы қатарына салтанатты қабылдау рәсімі өз мәресіне жетті, салтанатты жиынымызды жабық деп жариялаймыз